smcproject/ml-wiki-sentences huggingface dataset:
വർഷങ്ങൾക്ക് ശേഷം ശിവപെരുമാൾ ക്ഷേത്രത്തിൽ പൂജകൾ നടത്തിയിരുന്ന കുറൂർ ദേശക്കാരൻ അരുന്ധൻ നമ്പൂതിരി, സുബ്രഹ്മണ്യ സ്വാമിക്ക് പൂജകൾ നടത്താമെന്ന് പറഞ്ഞെങ്കിലും തമിഴ് രീതിയിലുള്ള പൂജ തമിഴ്നാട്ടിൽ നിന്നുള്ള ആൾക്കാർ ആരെക്കെങ്കിലും നടത്തണമെന്ന് പറഞ്ഞ് സെങ്കുന്ത കൈക്കോളർ കുടുംബം സ്വീകരിച്ചില്ല.
നമ്പൂതിരി അതിനു സമ്മതിച്ചില്ല.
നമ്പൂതിരിമാർ പാലക്കാട് രാജാവിനോട് പൂജനടത്താനനുവദിക്കണമെന്ന് അപേക്ഷിച്ചു.
അപ്പോൾ പാലക്കാട് രാജാവ് അവിടെ വന്ന് ഇരുവശത്തും സന്ധി ചെയ്തു.
രണ്ടുവിഭാഗത്തിനും സന്ധി അസ്വീകാര്യമായാൽ ഇരുവിഭാഗവും ക്ഷേത്രത്തിന്റെ വടക്കേ ഗോപുരത്തിൽ കുംഭം ചാർത്തണമെന്ന് പറഞ്ഞു.
കൂടാതെ പാലക്കാട് സിംഹാസനത്തിലെത്തുന്നവർ സുബ്രഹ്മണ്യ മുരുകനെ പതിവായി ആരാധിക്കണമെന്ന് പാലക്കാട് രാജാവ് ഉത്തരവിട്ടു.
സെങ്കുന്ത കൈക്കോളർക്കുവേണ്ടി മധുരയിൽ നിന്ന് മാണിക്കവാചകറിന്റെ വംശാവലിയെ കൊടുമ്പുവിലേക്ക് കൊണ്ടുവന്നു.
തമിഴിൽ പാടി ഒരു ജനക്കൂട്ടത്തെ കൊണ്ടുവന്നു.
നമ്പൂതിരിമാർ ഏതോ മന്ത്രവാദം ചെയ്ത് ഒരു ജനക്കൂട്ടത്തെ കൊണ്ടുവന്നു.
ബാലന്റെ കുടുംബത്തെ കൊണ്ടുപോകാൻ നമ്പൂതിരിക്ക് കഴിഞ്ഞില്ല.
ഒടുവിൽ രാജാവ് തമിഴിൽ പതിവായി ആരാധിക്കാൻ ഉത്തരവിട്ടു.
മത്സരത്തിൽ വിജയിക്കാത്ത നമ്പൂതിരി തന്റെ ഭൂമിയുടെ ഒരു ഭാഗം സുബ്രഹ്മണ്യ സ്വാമി ക്ഷേത്രത്തിന് ദാനം ചെയ്തു.
അദ്ദേഹത്തിന്റെ സംഭാവനയ്ക്ക് പകരമായി, പ്രഗത്ഭരായ മുതലാളിമാർ അക്ഷദൻ നമ്പൂതിരിയുടെ കുറൂർ മന്ദിരത്തിൽ വർഷത്തിൽ നാലുതവണ സംഭാവനകൾ സമർപ്പിച്ചു.
മുരുകപ്പൂർമന്റെ പ്രതിഷ്ഠാ ദിനത്തിലും ക്ഷേത്രത്തിലെ നവരാത്രി ദിനത്തിലും വർഷത്തിൽ നാല് തവണ ഇങ്ങനെ സംഭാവന നൽകുന്നു.
ക്ഷേത്രത്തിന്റെ ഗോപുരം, രഥങ്ങൾ, അറകൾ എന്നിവ ദ്രാവിഡ ശൈലിയിലാണ് നിർമ്മിച്ചിരിക്കുന്നത്.
ക്ഷേത്രത്തിന്റെ ശ്രീകോവിലിൽ സുബ്രഹ്മണ്യസ്വാമി തന്റെ രണ്ട് ഭാര്യമാരായ വള്ളി, ദൈയ്വനായ് എന്നിവരോടൊപ്പം നിൽക്കുന്നു.
ശിവൻ , ഉമാദേവി, പരശുരാമൻ, ഭഗവാൻ കൃഷ്ണൻ, ശാസ്താവ്, ഭൈരവൻ എന്നിവർക്കും ഈ ക്ഷേത്ര സമുച്ചയം സമർപ്പിക്കപ്പെട്ടിരിക്കുന്നു.
സെങ്കുന്ത കൈക്കോളറിന്റെ പൂർവ്വികരായ സെങ്കുന്ത നവവീരർ, വീരബാഹു എന്നിവരുടെ പ്രതിമയും ഈ ക്ഷേത്രത്തിലുണ്ട്.
ഉത്സവങ്ങൾ ശൂരസംഹാരം
തുലാം മാസത്തിൽ (ഒക്ടോബർ-നവംബർ) ആഘോഷിക്കുന്ന വാർഷിക ഉത്സവമാണ് ശൂരസംഹാരം.
ഇത് അമാവാസി നാളിൽ ആരംഭിച്ച് സ്കന്ദ ഷഷ്ഠി നാളിൽ അവസാനിക്കുന്നു.
സ്കന്ദപുരാണം അനുസരിച്ച്, മുരുകൻ തന്റെ വേൽ (കുന്തം) ഉപയോഗിച്ച് ശൂരപത്മനെ വധിച്ചു.
ഈ വിജയത്തിന്റെ ഭക്തിനിർഭരമായ ആഘോഷമാണ് ശൂരസംഹാരം.
സുബ്രഹ്മണ്യനും അസുരന്മാരും തമ്മിലുള്ള ആചാരയുദ്ധമാണിത്.
ആന മഹാ ശൂരൻ, സിംഗ മുഗൻ, ബാനു ഗോപൻ, ശൂര പത്മൻ എന്നിവരുടെ കൂറ്റൻ പ്രതിമകളാണ് ഭക്തർ വഹിക്കുന്നു.
വീരബാഹുവിന്റെയും ബാല സുബ്രഹ്മണ്യന്റെയും കല്യാണ സുബ്രഹ്മണ്യന്റെയും വിഗ്രഹങ്ങൾ പ്രത്യേക രഥങ്ങളിലാണ് കൊണ്ടുപോകുന്നത്.
തൈപ്പൂയം
മകരത്തിലെ (ജനുവരി-ഫെബ്രുവരി) ഭരണി നക്ഷത്രത്തിൽ ആരംഭിക്കുന്ന പത്ത് ദിവസത്തെ ഉത്സവമാണ് തൈപ്പൂയം ഉത്സവം.
കൊടുമ്പ് രഥോത്സവം
മകരമാസത്തിലെ ഭരണി നാളിൽ ആരംഭിച്ച്  പത്ത് ദിവസം നീണ്ടുനിൽക്കുന്ന ഉത്സവമാണ് കൊടുമ്പ് രഥോത്സവം.
തൈപ്പൂയ്യത്തിന്റെ ഏഴാം ദിവസമാണ് രഥോത്സവം ആഘോഷിക്കുന്നത്.
കൊടുമുടി ഇംഗ്ലീഷ് വിലാസം https://ml.wikipedia.org/wiki/Summit_(topography) ഇറാനിലെ ദമാവന്ത് പർവ്വതത്തിന്റെ കൊടുമുടി ശൈത്യകാലത്ത്
ഭൂപ്രതലത്തിലെ ഒരു ഭാഗം അതിന്റെ തൊട്ടുചേർന്ന് കിടക്കുന്ന മറ്റ് ഭാഗങ്ങളെ അപേക്ഷിച്ച് ഉയർന്ന തലത്തിൽ സ്ഥിതിചെയ്യുമ്പോൾ അതിനെ കൊടുമുടി എന്ന് പറയുന്നു.
സാധാരണയായി പർവ്വതങ്ങളിൽ അതിന്റെ ഏറ്റവും ഉയരമുള്ള ഭാഗത്തെ കുറിക്കുവാനാണ്‌ കൊടുമുടി എന്ന പദം ഉപയോഗിച്ച് വരുന്നത്.
കോശഭിത്തി ഇംഗ്ലീഷ് വിലാസം https://ml.wikipedia.org/wiki/Cell_wall ഒരു പ്ലാനറ്റ് സെല്ലിന്റെ ഡയഗ്രം
ചിലതരം കോശങ്ങളെ പൊതിഞ്ഞുകാണുന്ന കട്ടികൂടിയ, എന്നാൽ വഴക്കമുള്ളതുമായ ഒരു ആവരണമാണ് കോശഭിത്തി .
കോശസ്തരത്തിനു പുറമെ കാണുന്ന ഇവയാണ് കോശത്തിനു സംരക്ഷണവും ഘടനയും നൽകുന്നത്.
ഒരു അരിപ്പ പോലെ പ്രവർത്തിക്കുന്നതിനാൽ കോശത്തനകത്തേക്കും പുറത്തേക്കുമുള്ള വസ്തുക്കളുടെ സഞ്ചാരത്തെ കോശഭിത്തി നിയന്ത്രിക്കുന്നു.
ഇവയുടെ പ്രധാനധർമ്മം ധാരാളം ജലം കോശത്തിനുള്ളിൽ കടക്കുമ്പോൾ കോശം ഒരു പരിധിയിൽ കൂടുതൽ വികസിക്കുന്നത് തടയുക എന്നതാണ്.
സസ്യങ്ങൾ, ബാക്ടീരിയ , ഫംഗസ് , ആൽഗ എന്നിവയുടെ കോശങ്ങളിലാണ് കോശഭിത്തി കണ്ടുവരുന്നത്.
ജന്തുക്കൾക്കും ഏകകോശജീവികൾക്കും കോശഭിത്തി ഇല്ല.
സസ്യങ്ങളിൽ സെല്ലുലോസ് ഉപയോഗിച്ചാണ് കോശഭിത്തി നിർമ്മിച്ചിരിക്കുന്നത്.
ബാക്ടീരിയയിൽ പെപ്റ്റിഡോഗ്ലൈസൻകൊണ്ടും ഫംഗസ്സിൽ കൈറ്റിൻ കൊണ്ടുമാണ് കോശഭിത്തി നിർമ്മിച്ചിരിക്കുന്നത്.
പുറത്തേക്കുള്ള കണ്ണികൾ കോശഭിത്തി സസ്യങ്ങൾ കോശഭിത്തി Archived 2007-03-25 at the Wayback Machine .
കോശദ്രവ്യം ഇംഗ്ലീഷ് വിലാസം https://ml.wikipedia.org/wiki/Cytoplasm
ജീവകോശങ്ങൾക്കുള്ളിൽ പ്ലാസ്മാസ്തരത്തിനുള്ളിൽ, മർമ്മത്തിനു പുറത്തായി കാണപ്പെടുന്ന ജെല്ലി രൂപത്തിലുള്ള പദാർത്ഥമാണ് കോശദ്രവ്യം അഥവാ സൈറ്റോപ്ലാസം .
കോശത്തിനകത്ത് മർമ്മതിനുപുറത്തുള്ള കോശാംഗങ്ങളെയെല്ലാം നിലനിർത്തുന്നത് കോശദ്രവ്യമാണ്.
കോശദ്രവ്യത്തിന്റെ 80 ശതമാനവും ജലമാണ്.
പ്രോകാരിയോട്ട് കോശങ്ങളിൽ മർമ്മമില്ലാത്തതിനാൽ കോശവസ്തുക്കളെല്ലാം കോശദ്രവ്യത്തിനുള്ളിലുൾക്കൊണ്ടിരിക്കുന്നു.
എന്നാൽ യൂക്കാരിയോട്ടുകളിൽ മർമ്മം ഒഴികെയുള്ള ഭാഗങ്ങളാണ് കോശദ്രവ്യം എന്നറിയപ്പെടുന്നത്.
ഗ്ലൈക്കോളിസിസ് പോലെയുള്ള ഊർജ്ജോൽപ്പാദന പ്രവർത്തനങ്ങളെല്ലാം നടക്കുന്നത് കോശദ്രവ്യത്തിലാണ്.
വ്യത്യസ്തഭാഗങ്ങൾ എൻഡോപ്ലാസം
കോശദ്രവ്യത്തിന്റെ ഉള്ളിലുള്ള തരികൾ പോലെ ഉൾപ്പെട്ടിരിക്കുന്ന ഭാഗമാണ് എൻഡോപ്ലാസം.
എക്ടോപ്ലാസം
കോശദ്രവ്യത്തിന്റെ തെളിഞ്ഞ പുറം ഭാഗത്തെ എക്ടോപ്ലാസം എന്നുവിളിക്കുന്നു.
സൈറ്റോസോൾ
കോശാംഗങ്ങൾക്കുപുറത്തായി കാണപ്പെടുന്ന കോശദ്രവ്യഭാഗമാണ് സൈറ്റോസോൾ.
കോശദ്രവ്യത്തിന്റെ 70 ശതമാനവും സൈറ്റോസോളാണ്.
കോശാംഗങ്ങൾ
ഒരു പുറം സ്തരത്താൽ ആവരണം ചെയ്തിട്ടുള്ള എല്ലാ ഭാഗങ്ങളേയും കോശാംഗങ്ങൾ എന്നുവിളിക്കാം.
റൈബോസോം, അന്തർദ്രവ്യജാലിക, ഗോൾഗി വസ്തുക്കൾ , ലൈസോസോം, മൈറ്റോകോൺഡ്രിയ, ഫേനം എന്നിവ കോശാംഗങ്ങൾക്കുദാഹരണങ്ങളാണ്.
കോശാംഗങ്ങൾ : (1) മർമ്മകം (2) മർമ്മം (3) റൈബോസോം (4) കണിക (5) അന്തർദ്രവ്യജാലിക (6) ഗോൾഗി വസ്തു (7) മൃദു അന്തർദ്രവ്യജാലിക (8) മൈറ്റോകോൺട്രിയ (9) ഫേനം (10) കോശദ്രവ്യം (11) ലൈസോസോം (12) സെൻട്രോസോം അവലംബം പുറത്തേയ്ക്കുള്ള കണ്ണികൾ Luby-Phelps K. Cytoarchitecture and physical properties of cytoplasm: volume, viscosity, diffusion, intracellular surface area.
Archived 2008-09-11 at the Wayback Machine .
Int Rev Cytol.
2000;192:189-221.
കോവൈ ജ്ഞാനി ഇംഗ്ലീഷ് വിലാസം https://ml.wikipedia.org/wiki/Kovai_jnani
തമിഴ് എഴുത്തുകാരനും മാർക്സിയൻ സൈദ്ധാന്തികനുമായിരുന്നു പഴനിസ്വാമി എന്ന കോവൈ ജ്ഞാനി (1 ജൂലൈ 1935 - 22 ജൂലൈ 2020).
പ്രബന്ധങ്ങളും കഥകളും കവിതകളുമായി നിരവധി പുസ്തകങ്ങൾ രചിച്ചു .
കോയമ്പത്തൂരിലെ സോമന്നൂറിൽ  കൃഷ്ണസ്വാമി-മാരിയമ്മാൾ ദമ്പതിമാരുടെ എട്ട് മക്കളിൽ ഒരാളായി 1935 ലായിരുന്നു ജനനം.
കോയമ്പത്തൂരിലും പിന്നീട് അണ്ണാമല സർവകലാശാലയിലും തമിഴ് സാഹിത്യങ്ങളിൽ ബിരുദംനേടി കോയമ്പത്തൂരിൽത്തന്നെ  ഒരു  സ്കൂളിൽ 30 വർഷം തമിഴ് അധ്യാപകനായി ജോലി ചെയ്തു.
1988-ൽ പ്രമേഹം ബാധിച്ച് കാഴ്ച മങ്ങിയതോടെ അധ്യാപനം മതിയാക്കി.
പ്രശസ്ത തമിഴ് പണ്ഡിതരുമായുള്ള സമ്പർക്കവും 50 വർഷത്തിലേറെയായി തുടരുന്ന അദ്ദേഹത്തിന്റെ സ്വയം പഠനവും പുരാതനവും ആധുനികവുമായ തമിഴ് സാഹിത്യത്തെക്കുറിച്ച് ആഴത്തിലുള്ള അറിവ് അദ്ദേഹത്തിന് നൽകി.
മാർക്സിസത്തിലും തമിഴിലുമുള്ള അദ്ദേഹത്തിന്റെ ഇടപെടൽ അദ്ദേഹത്തെ തമിഴ് സാഹിത്യത്തിന്റെയും സമകാലിക തമിഴ് സമൂഹത്തിന്റെയും വിമർശകനാക്കി.
മാർക്സിയൻ തത്ത്വങ്ങൾ അടിസ്ഥാനമാക്കിയുള്ള പുസ്തകം 'പുതിയ തലമുറ' ശ്രദ്ധേയമായിരുന്നു.
മാർക്‌സിസ്റ്റ് വീക്ഷണകോണിൽ 25 ലധികം പുസ്തകങ്ങൾ  എഴുതിയിട്ടുണ്ടെങ്കിലും  എല്ലായ്പ്പോഴും പാർട്ടി കമ്മ്യൂണിസ്റ്റുകളിൽ നിന്ന് അദ്ദേഹം അകന്നു നിന്നു.
തമിഴ്‌നാട്ടിലെ ലിറ്റിൽ മാഗസിൻ പ്രസ്ഥാനത്തിൽ സജീവമായിരുന്നു.
40 വർഷത്തിലേറെയായി ജ്ഞാനി ചെറിയ മാസികകൾ എഡിറ്റുചെയ്തു.
പുതിയ തലൈമുരൈ, വാനമ്പടി എന്നിവ എഡിറ്റുചെയ്തു.
മാർക്സിയ ഐവിതഴ്, പരിമാണം എന്നിവ ശ്രദ്ധേയമായിരുന്നു.
തമിഴ് സാഹിത്യകാരൻമാരായ സിർപ്പി ബാലസുബ്രഹ്മണ്യം , മേത്ത , ഭുവിയരശ് എന്നിവരോടൊപ്പം പുതിയ കവികളെ കണ്ടെത്താനായി വാനമ്പാടിയെന്ന പേരിൽ സംഘമായി പ്രവർത്തിച്ചു .
മാർക്സിയൻ ആശയങ്ങളോടുള്ള അഭിനിവേശം പുലർത്തി.
2012-ൽ സഹധർമിണി ഇന്ദ്രാണി അർബുദംമൂലം അന്തരിച്ചു.
കൃതികൾ 'പുതിയ തലമുറ' മാർക്സിസവും തമിഴ് സാഹിത്യവും മാർക്സിസവും മനുഷ്യമോചനവും തമിഴിൽ ആധുനികതയും ഉത്തരാധുനികതയും മൺകൂനയിലെ മനോഹര ഭവനം (ജെ. കൃഷ്ണമൂർത്തി വിമർശനം) കടവുൾ ഏൻ ഇന്നും സാവവില്ലൈ(ഭഗവാൻ ഇതു വരെ മരിക്കാത്തതെന്ത്?) അവലംബം ↑ http://kovaignani.org/lifework ↑ അധിക വായനയ്ക്ക് Marxist thinker and Tamil writer Kovai Gnani no more പുറം കണ്ണികൾ വെബ്‍സൈറ്റ്
കോവ് ഇംഗ്ലീഷ് വിലാസം https://ml.wikipedia.org/wiki/Cove ഫിലിപ്പീൻസ് ലെ ഒരു കോവ്
കുന്നുകൾക്കിടിയിലെ ഒതുങ്ങിയ ചെറിയ ഉൾക്കടലിനെ കോവ് (Cove) എന്ന് വിളിക്കുന്നു.
ഇവ ഉൾക്കടലുകൾക്ക് സമീപമായി കാണപ്പെടുന്നു.
ഉൾക്കടലുകളിലെ വെള്ളം കരയിലേക്കു കൂടുതൽ കടന്നു ചെല്ലുന്ന പ്രദേശമാണ് ഇവിടം.
കോവുകളുടെ കവാടം മിക്കതും ഇടുങ്ങിയതായിരിക്കും.
ഈ ചെറിയ ഭാഗത്ത് കൂടി കടക്കുന്ന സമുദ്രജലം വൃത്താകൃതിയോ ദീർഘവൃത്താകൃതിയോ ആയ താരതമ്യേന  വിസ്തൃതമായ സ്ഥലത്തിൽ എത്തുന്നു.
മാക് വേ കോവ് , കാലിഫോർണിയ , യു.എസ്.എ
ഉൾക്കടലുകൾക്ക്  സമീപം ഉള്ള പാറകളിൽ കടുപ്പം കൂടിയ പാറകളാൽ ചുറ്റപ്പെട്ട മൃദു ആയ പാറകൾക്ക് വേഗത്തിൽ 
ജലപ്രവാഹം മൂലം ശിഥിലീകരണം സംഭവിക്കുന്നു.
അങ്ങനെ സമുദ്രജലം ആ പ്രദേശങ്ങളിൽ കൂടുതൽ എത്തുന്നു.
ഇങ്ങനെ കോവുകൾ ഉണ്ടാകുന്നു.
ഇത്തരത്തിൽ ശിലകൾക്ക്‌ സംഭവിക്കുന്ന ശിഥിലീകരത്തെ Differential erosion എന്ന് വിളിക്കുന്നു.
കോശജ്വലനം ഇംഗ്ലീഷ് വിലാസം https://ml.wikipedia.org/wiki/Inflammation അകത്തേയ്ക്ക് വളർന്ന കാൽനഖത്തിനടിയിലെ അണുബാധ ഉണ്ടാക്കിയ കോശജ്വലനം: തീവ്രകോശജ്വലനത്തിന്റെ കാതൽ ലക്ഷണങ്ങളായ “ചുവക്കൽ”, നീരുവന്ന്“വീർക്കൽ” എന്നിവ ശ്രദ്ധിക്കുക
അണുക്കൾ, മുറിവുകൾ, കേടുപാടുകൾ സംഭവിച്ച കോശങ്ങൾ , പലതരം പ്രകോപനങ്ങൾ തുടങ്ങിയവയിൽ നിന്ന് ശരീരത്തിന് ആകെയോ ശരീരഭാഗങ്ങൾക്ക് വിശേഷിച്ചോ ഉണ്ടാവുന്ന ഹാനികളെത്തുടർന്ന് രക്തകലകളിൽ നിന്നുണ്ടാകുന്ന സങ്കീർണമായ ജൈവപ്രതികരണങ്ങളുടെ ആകെത്തുകയെ ആണ് കോശജ്വലനം എന്ന് പറയുന്നത്.
ഹാനികാരകമായ ഉല്പ്രേരകങ്ങളെ നീക്കം ചെയ്യാനും കലകളിലെ കേടുപാടുകളെയും മുറിവുകളെയും പൊറുപ്പിക്കാനുമുള്ള പ്രക്രിയയുടെ ഭാഗമായാണു ജീവജാലങ്ങളിൽ കോശജ്വലനം നടക്കുന്നത്.
അതുകൊണ്ടുതന്നെ ഇതിലെ ജൈവ കരണപ്രതികരണങ്ങൾ വളരെയധികം ഘടകങ്ങളാൽ സൂക്ഷ്മമായി നിയന്ത്രിക്കപ്പെടുന്നുണ്ട്.
കോശജ്വലനപ്രക്രിയയുടെ അഭാവത്തിൽ മുറിവുകളും അണുബാധകളും പൊറുക്കുന്നത് താമസിക്കുന്നു.
കോശജ്വലനം അമിതമാകുമ്പോഴാകട്ടെ അത് മുഖക്കുരു മുതൽ സന്ധിവാതമോ അഥീറോസ്ക്ലീറോസിസോ ആസ്മയോ വരെയുള്ള രോഗങ്ങൾക്ക് കാരണമാകാറുമുണ്ട്.
കോശജ്വലനവും അണുബാധയും പഴുക്കലോ ഒന്നല്ല.
അണുബാധയുടെ ഫലമായി, ഉണ്ടാകുന്ന മുഖ്യ ശാരീരിക പ്രതികരണങ്ങളിലൊന്നാണ് കോശജ്വലനം.
പഴുപ്പ് എന്നത് ശ്വേതരക്താണുക്കൾ, ചത്തകോശങ്ങൾ, നശിച്ച കലകൾ, ചലം എന്നിവ ചേർന്ന് രൂപപ്പെടുന്ന ദ്രവരൂപത്തിലെ ഒരു വിസർജ്യമാണു.
അത് കോശജ്വലനത്തിന്റെ ഭാഗമായി ജന്തുശരീരത്തിൽ കാണാം.
പഴുക്കൽ ഇല്ലാതെയും കോശജ്വലനം കാണാറുണ്ട്.
കോശജ്വലനത്തെ അതിന്റെ കാലദൈർഘ്യം അടിസ്ഥാനമാക്കി തീവ്രം എന്നും സനാതനമെന്നും വർഗീകരിക്കാം.
തീവ്ര കോശജ്വലനമെന്നത് ജന്തുശരീരത്തിനു നേർക്കുള്ള ഹാനികാരകമായ എല്ലാ ഉല്പ്രേരകങ്ങളോടും ഉടനടിയുണ്ടാകുന്ന പ്രതികരണമാണ്.
രക്തത്തിന്റെ ദ്രവഭാഗമായ പ്ലാസ്മയും ഗ്രാനുലോസൈറ്റ് ശ്വേതരക്താണുക്കളും രക്തക്കുഴലുകളിൽ നിന്ന് ഹാനിയുണ്ടായ കലകളിലേക്ക് കൂടുതലായി നീങ്ങുകയും തുടർന്ന് ഹാനിയുണ്ടായ കലകളിലെയും കോശങ്ങൾ, അവിടത്തെ രക്തചംക്രമണസംവിധാനം, രോഗപ്രതിരോധസംവിധാനം എന്നിവയുൾപ്പെട്ട ജൈവതന്മാത്രാതലത്തിലെ ഒരു പിടി കരണപ്രതികരണങ്ങൾ സംഭവിക്കുകയും ചെയ്യുന്നതാണ് തീവ്ര കോശജ്വലനത്തിന്റെ കാതൽ.
ഇത് ഏതാനും നിമിഷങ്ങൾ മുതൽ കുറച്ചുദിവസങ്ങൾ വരെ നീളാം.
ആദ്യഘട്ടത്തിലെ കോശജ്വലനപ്രക്രിയ ഒരു പരിധിക്കപ്പുറം നീണ്ട് പോകുമ്പോൾ ആദ്യമാദ്യം പ്രതികരിച്ചിരുന്ന കോശങ്ങൾ മാറി പുതിയവ വരുകയും സനാതനമായ ഒരു പ്രതികരണക്രമം രൂപപ്പെടുകയും കലകൾ കൂടുതലായി നശിക്കുകയും ചെയ്യുന്നു.
നശിക്കൽ പ്രക്രിയയും പൊറുക്കൽ പ്രക്രിയയും ഏതാണ്ടൊരേ സമയം തുടരുന്ന അവസ്ഥയും ക്രമേണ സംജാതമാകുന്നു.
ഈ ഘട്ടത്തിൽ ഇതിനെ സനാതന കോശജ്വലനമെന്ന് വിളിക്കാം.
സനാതന കോശജ്വലനം മാസങ്ങളോ വർഷങ്ങളോ നീണ്ടു നിൽക്കുന്നതാണ്.
തീവ്രകോശജ്വലനം
തീവ്ര കോശജ്വലനത്തിന്റെ കാതൽ ലക്ഷണങ്ങൾ എന്ന് കണക്കാക്കപ്പെടുന്നത് ഇവയെയാണ്: ചുവക്കൽ (rubor), തപിക്കൽ (calor), വീർക്കൽ (tumor), വേദനിക്കൽ (dolor), പ്രവൃത്തിനഷ്ടം (Laesus Functionis അഥവാ Functio Laesa).
കോവൂർ പഞ്ചരത്നം ഇംഗ്ലീഷ് വിലാസം https://ml.wikipedia.org/wiki/Kovur_Pancharatnam
കാഞ്ചീപുരത്തെ കോവൂരിലെ സുന്ദരേശ്വരക്ഷേത്രത്തിലെ പ്രതിഷ്ഠയെപ്പറ്റി ത്യാഗരാജസ്വാമികൾ രചിച്ച അഞ്ചുകൃതികളാണ് കോവൂർ പഞ്ചരത്നം എന്നറിയപ്പെടുന്നത്.
ത്യാഗരാജസ്വാമികൾ രചിച്ച പല ത്യാഗരാജ പഞ്ചരത്നകൃതികളിൽ ഒരു കൂട്ടമാണിത് കോവൂർ പഞ്ചരത്നകൃതികൾ # കൃതി രാഗം താളം ഭാഷ 1 ഈ വസുധ സഹാന ആദി തെലുഗു 2 കോരി സേവിമ്പരാരേ ഖരഹരപ്രിയ ആദി തെലുഗു 3 ശംഭോ മഹാദേവ പന്തുവരാളി രൂപകം സംസ്കൃതം 4 നമ്മി വച്ചിന കല്യാണി രൂപകം തെലുഗു 5 സുന്ദരേശ്വരുനി ശങ്കരാഭരണം ആദി തെലുഗു
കോവൻ ഇംഗ്ലീഷ് വിലാസം https://ml.wikipedia.org/wiki/Kovan ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
തമിഴ് നാടൻ പാട്ട് ഗായകനും മദ്യ വിരുദ്ധ പ്രവർത്തകനുമാണ് കോവൻ എന്ന എസ്. ശിവദാസ് .
തമിഴ്‌നാട് മുഖ്യമന്ത്രി ജയലളിതയെ വിമർശിച്ച് പാട്ടൊരുക്കിയെന്ന് ആരോപിച്ച് രാജ്യദ്രോഹക്കുറ്റം ചുമത്തി 2015-ൽ അറസ്റ്റ് ചെയ്യപ്പെട്ടു.
ഇടതു സഹയാത്രികനും പീപ്ൾസ്​ ആർട്ട് ആൻഡ് ലിറ്റററി അസോസിയേഷൻ അംഗവുമായ കോവൻ കലൈ ഇലക്കിയ കഴകം എന്ന സംഗീത സംഘത്തിലെ അംഗമാണ്.
തമിഴ് നാട്ടിൽ മദ്യഷാപ്പുകൾ അടയ്ക്കണമെന്നാവശ്യപ്പെട്ടുകൊണ്ടുള്ള കോവന്റെ പാട്ട് യുട്യൂബിൽ അപ്‌ലോഡ് ചെയ്തതോടെ വ്യാപകമായി പ്രചരിപ്പിക്കപ്പെട്ടു.
മുഖ്യമന്ത്രിക്കെതിരെ അപകീർത്തികരമായ പരാമർശം നടത്തിയെന്നാരോപിച്ചാണ് ചെന്നൈ പോലീസ് കോവനെ അറസ്റ്റ് ചെയ്തത്.
ഗാനങ്ങൾ മൂട് ടാസ്മാക്കെ മൂട് അവലംബം ↑ ↑ {{ cite web }} : | access-date= requires | url= ( help ) ; External link in | publisher= ( help ) ; Missing or empty | url= ( help )
കോവൽ ഇംഗ്ലീഷ് വിലാസം https://ml.wikipedia.org/wiki/Coccinia_grandis
ഭക്ഷ്യയോഗ്യമായ കോവയ്ക്ക ഉണ്ടാവുന്ന ഒരു വള്ളിച്ചെടിയാണ്‌ കോവൽ (വടക്കൻ കേരളത്തിൽ കോവ ).
സംസ്കൃതത്തിൽ തുണ്ഡികേരി , രക്തഫല , ബിംബിക , പീലുപർണ്ണി എന്നീ പേരുകൾ ഉണ്ടു്.
ഈ സസ്യത്തിലുണ്ടാവുന്ന കോവക്ക പ്രോട്ടീൻ , വിറ്റാമിൻ സി എന്നിവയാൽ സമ്പന്നമാണ്‌.
ഏതു കാലാവസ്ഥയിലും ചെയ്യാവുന്ന ആദായകരമായ കൃഷിയാണിത്.
വള്ളി മുറിച്ചു നട്ടാണ്‌ കോവൽ കൃഷി ചെയ്യുന്നത്‌.
തുടർച്ചയായി വലിപ്പമുള്ള കായ്ഫലം തരുന്ന തായ്‌ വള്ളികളിൽ നിന്നാണ്‌ വള്ളി ശേഖരിക്കേണ്ടത്‌.
നാലു മുട്ടുകൾ എങ്കിലുമുള്ള വള്ളിയാണു നടീലിനു നല്ലത്‌.
കവറിൽ നട്ടുപിടിപ്പിച്ചു പിന്നീട്‌ കുഴിയിലേക്കു നടാം.
ഉണങ്ങിയ കാലിവളം, തരിമണൽ, മേൽ‌മണ്ണ്‌ എന്നിവ സമം കൂട്ടിയിളക്കിയത്‌ പോളിത്തിൻ കവറിന്റെ മുക്കാൽ ഭാഗം വരെ നിറക്കുക.
വള്ളിയുടെ രണ്ടു മുട്ടുൾ മണ്ണിൽ പുതയാൻ പാകത്തിൽ വള്ളികൾ നടുക.
ഇവ തണലിൽ സൂക്ഷിക്കുക.
ആവശ്യത്തിനു മാത്രം നനക്കുക.
ഒരു മാസത്തിനുള്ളിൽ തൈകൾ മാറ്റി നടാം.
പോളിത്തിൻ കവറിന്റെ ചുവടു കീറി കുഴിയിലേക്കു വെക്കുക.
അര മീറ്റർ വീതിയും താഴ്ചയും ഉള്ള കുഴികളിലാണു നടേണ്ടത്‌.
വള്ളി പടർന്നു തുടങ്ങിയാൽ പന്തലിട്ടു വള്ളി കയറ്റിവിടാം.
വെർമിവാഷ്‌ , അല്ലെങ്കിൽ ഗോമൂത്രം പത്തിരട്ടി വെള്ളത്തിൽ ചേർത്തു രണ്ടാഴ്ചയിൽ ഒരിക്കൽ തടത്തിൽ ഒഴിച്ചു കൊടുക്കുക.
മാസത്തിൽ രണ്ടുതവണ ചുവടു കിളച്ചിളക്കി ചാണകം ചാരം , എല്ലുപൊടി ഇവ ഏതെങ്കിലും ചേർത്തു കൊടുക്കുക.
ഒരു മാസം പ്രായമായ കോവൽ ചെടികളിൽ കായയുണ്ടാകാൻ തുടങ്ങും.
നനച്ചു കൊടുത്താൽ വിളവു കൂടുതൽ ലഭിക്കും.
ഒന്നിടവിട്ട ദിവസങ്ങളിൽ കായ്‌ പറിച്ചെടുക്കാം.
ഇലയുടെ നിറമുള്ള ഇലത്തീനിപുഴുക്കൾ, കായീച്ചകൾ എന്നിവയാണു കോവലിനെ ആക്രമിക്കുന്ന കീടങ്ങൾ.
പുഴുക്കളെ പെറുക്കിയെടുത്തു നശിപ്പിക്കാം.
കായീച്ചകളെ നശിപ്പിക്കാൻ ജൈവ കീടനാശിനി പ്രയോഗിക്കാം.
രസം			:മധുരം
ഗുണം		:ലഘു
വീര്യം			:ശീതം
വിപാകം		:മധുരം ഔഷധയോഗ്യ ഭാഗം
സമൂലം കോവക്ക അച്ചാർ
കോവക്ക - കാൽ കിലോ,
പുഴുക്കലരി - 100 ഗ്രാം,
ഉലുവ - ഒരു ചെറിയ സ്പൂൺ,
കുരുമുളക്‌ - നാല്‌,
ചെറുനാരങ്ങ - നാല്‌,
ഉപ്പ്‌ - പാകത്തിന്‌ തയ്യാറാക്കുന്ന വിധം
ചെറുനാരങ്ങ പിഴിഞ്ഞു നീരെടുക്കുക.
കോവക്ക കഴുകി വൃത്തിയായി കനം കുറച്ച്‌ വട്ടത്തിലരിയുക.
കോവക്കയും ചെറുനാരങ്ങനീരും പാകത്തിനു ഉപ്പും ചേർത്തു വയ്ക്കുക.
അരി, ഉലുവ, കുരുമുളക്‌ എന്നിവ ചട്ടിയിലിട്ട്‌ വെവ്വേറെ തരിയില്ലാതെ പൊടിച്ചെടുക്കണം.
പച്ചമുളകു ചതച്ചെടുക്കുക.
അരിഞ്ഞു വച്ച കോവക്കയിൽ അരിപ്പൊടി, ഉലുവപ്പൊടി, കുരുമുളകുപ്പൊടി, പച്ചമുളകു എന്നിവ ചേർത്തു ഇളക്കി പാകത്തിനു ചൂടു വെള്ളം ചേർത്തു ഉപയോഗിക്കാം.
അറേബ്യൻ കോവക്ക അച്ചാർ
അറേബ്യയിൽ വളരെ പ്രചാരത്തിലുള്ളയാണ് അച്ചാറുകൾ.
അല്പം വിനാഗിരിയും ഉപ്പു ചേർത്ത ലായിനിയിൽ കോവക്ക വട്ടത്തിൽ അരിഞ്ഞ് എടുത്ത് വെക്കുക.
രണ്ടാഴ്ച്ചക്കു ശേഷം ഉപയോഗിച്ച് തുടങ്ങാം.
ഇത് 6 മാസത്തിൽ കൂടുതൽ കേടുകൂടാതെ ഇരിക്കും.
കുബ്ബൂസ് എന്നിവയുടെ കൂടെ ചേർത്ത് ഉപയോഗിക്കാം.
ചിത്രശാല കോവലിന്റെ ചിത്രങ്ങൾ കോവയ്ക്ക കോവൽ കോവൽ പൂവ് കോവയ്ക്ക പൂവ് പൂവും ഇലയും കോവൽ കോവയ്ക്ക വള്ളിയും പൂക്കളും തെങ്ങിനു മുകളിൽ പടർന്നു പിടിച്ചിരിക്കുന്ന കോവയ്ക്ക വള്ളി കോവൽ - ഇല, മൊട്ട്, പൂവ്, പഴുത്ത കായ്കൾ കോവക്കാ മെഴുക്കു പിരട്ടി, ഒരു കറി കോവൽകായ്- തൃശൂരിൽ ഒരു കോവൽ ചെടി, കായും കാണാം നിറയെ കായ്ച്ച കോവൽ വള്ളി ഐക്കരപ്പടിയിൽ (രാമനാട്ടുകര) നിന്നും പഴുത്തത് കണ്ണികൾ http://www.hear.org/starr/hiplants/images/600max/html/starr_050222_4132_coccinia_grandis.htm Archived 2008-06-04 at the Wayback Machine .
https://www.youtube.com/watch?v=7DDSw49Eqks https://www.krishipadam.com/koval-krishi-malayalam/ http://www.treknature.com/gallery/Asia/India/photo135055.htm Archived 2016-03-05 at the Wayback Machine .
http://openmed.nic.in/1961/01/Cephalandra_indica.pdf Archived 2009-04-11 at the Wayback Machine .
അവലംബങ്ങൾ പുറത്തേക്കുള്ള കണ്ണികൾ വിക്കിസ്പീഷിസിൽ Coccinia grandis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Coccinia grandis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കോശം ഇംഗ്ലീഷ് വിലാസം https://ml.wikipedia.org/wiki/Cell_(biology) കോശങ്ങളുടെ കൂട്ടം, നിറവസ്തുക്കൾ കൊണ്ട് നിറം നൽകിയിരിക്കുന്നു.
കോശസ്തരം  (ചുവപ്പ്), DNA (പച്ച) ജന്തുകോശത്തിന്റെ ഘടന
ഘടനാപരമായും ധർമ്മപരമായും ജീവന്റെ അടിസ്ഥാന ഘടകമാണ് കോശം .
ഒരു ജീവിയുടെ ജീവനുള്ള ഏറ്റവും ചെറുതും സ്വയംവിഭജനശേഷി കാണിക്കുന്നതുമായ അസ്തിത്വമാണ് കോശം.
ജീവന്റെ നിർമാണഘടകങ്ങൾ എന്ന് ഇവ വിശേഷിപ്പിക്കപ്പെടുന്നു.
കോശത്തെക്കുറിച്ചുള്ള പഠനം 'സെൽ ബയോളജി' (കോശവിജ്ഞാനീയം) അഥവാ 'സൈറ്റോളജി' എന്നറിയപ്പെടുന്നു.
ചെറിയ മുറി എന്ന അർത്ഥം വരുന്ന സെല്ല എന്ന ലാറ്റിൻ പദത്തിൽ നിന്നുമാണ് സെൽ എന്ന ഇംഗ്ലീഷ് പദത്തിന്റെ ആവിർഭാവം.
ശരീരത്തിൽ ഒറ്റക്കോശം മാത്രമുള്ളവ ജീവികളെ ഏകകോശജീവികൾ എന്നും (ഉദാ- ബാക്ടീരിയം) നിരവധി കോശങ്ങളുള്ളവയെ ബഹുകോശജീവികളെന്നും (ഉദാ- മനുഷ്യൻ) വിളിക്കുന്നു.
മനുഷ്യശരീരത്തിൽ 10 14 കോശങ്ങൾ ഉള്ളതായി കരുതപ്പെടുന്നു.
സാധാരണയായി കോശത്തിന്റെ വലിപ്പം 1 മൈക്രോമീറ്ററിനും 10 മൈക്രോമീറ്ററിനും ഇടയിലാണ്.
സാധാരണകോശത്തിന്റെ ഭാരം ഒരു നാനോഗ്രാമാണ്.
കോശങ്ങളെ സൂക്ഷ്മദർശിനിയിലൂടെ മാത്രമേ കാണാനാകൂ.
1665-ൽ റോബർട്ട് ഹുക്ക് ആണ് കോശത്തിനെ കണ്ടെത്തിയത്.
കോശത്തിന്റെ ആംഗലേയപദമായ സെൽ, 'ചെറിയ മുറി' എന്ന് അർത്ഥം വരുന്ന സെല്ല എന്ന ലാറ്റിൻ പദത്തിൽ നിന്നും വന്നതാണ്.
1665-ൽ റോബർട്ട് ഹുക്ക്, ഓക്ക് മരത്തിലെ കോർക്ക് കോശങ്ങളെ സൂക്ഷ്മദർശിനിയിലൂടെ വീക്ഷിച്ചപ്പോൾ സന്യാസിമാർ താമസിയ്ക്കുന്ന ചെറിയ മുറികൾ പോലെ തോന്നി.
അതിനാലാണ് ഏറ്റവും ചെറിയ ജീവനുള്ള ജൈവഘടനയ്ക്ക് ആ പേര് നൽകിയത്.
1839ൽ ജേകബ് സ്ക്ലീഡനും തിയോഡോർ ഷ്വാനും ചേർന്ന് കോശസിദ്ധാന്തം രൂപപ്പെടുത്തി.
കോശസിദ്ധാന്തത്തിലെ മുഖ്യസൂചനകൾ ഇവയാണ്.
എല്ലാജീവജാലങ്ങളും ഒന്നോ അതിലധികമോ കോശങ്ങളാൽ രൂപപ്പെട്ടിരിയ്ക്കുന്നു.
എല്ലാ കോശങ്ങളും മുൻപ് നിലനിന്നിരുന്ന കോശങ്ങളിൽ നിന്നാണ് ഉടലെടുക്കുന്നത്.
ജീവൻ നില നിർത്താനായുള്ള സുപ്രധാന ധർമ്മങ്ങൾ നടക്കുന്നത് കോശങ്ങളിൽ വച്ചാണ്.
കോശധർമ്മങ്ങളെ നിയന്ത്രിയ്ക്കുവാനും അടുത്ത തലമുറയിലേയ്ക്ക് പകരാനുമുള്ള പാരമ്പര്യവിവരങ്ങൾ കോശങ്ങളിലാണ് അടങ്ങിയിരിക്കുന്നത്.
3.5 ബില്യൺ വർഷങ്ങൾക്കുമുമ്പാണ് കോശങ്ങൾ ഭൂമുഖത്ത് പ്രത്യക്ഷപ്പെട്ടത്.
ശരീരത്തിൽ ഒരേ ധർമ്മം നിർവഹിക്കുന്ന കോശങ്ങളുടെ സമൂഹം കല (ടിഷ്യൂ) എന്നറിയപ്പെടുന്നു.
രക്തം , അസ്ഥികല , പേശീകല , ആവരണകല , യോജകകല , നാഡീകല തുടങ്ങിയവ ഉദാഹരണങ്ങളാണ്.
ഒട്ടകപ്പക്ഷിയുടെ മുട്ടയാണ് അറിയപ്പെടുന്നതിൽ വച്ച് ഏറ്റവും വലിപ്പമേറിയ കോശം.
അറിയപ്പെടുന്നതിൽ വച്ച് ഏറ്റവും ചെറിയ കോശങ്ങൾ പ്ള്യൂറോ ന്യുമോനിയ പോലുള്ള ജീവികളുടെതാണ് (Pleuro Pneumonia like Organism-PPLO).
കോശങ്ങളുടെ വർഗ്ഗീകരണം
കോശങ്ങൾ രണ്ടുതരത്തിലുണ്ട്.
നിയതമായ മർമ്മം അഥവാ ന്യൂക്ലിയസ് ഇല്ലാത്ത പ്രോകാരിയോട്ടിക് കോശങ്ങളും നിയതമായ മർമ്മം ഉള്ള യൂക്കാരിയോട്ടിക് കോശങ്ങളും.
പ്രോകാരിയോട്ടുകൾ ഏകകോശജീവികളാണ്.
യൂക്കാരിയോട്ടുകൾ ഏകകോശജീവികളോ ബഹുകോശജീവികളോ ആകാം.
പ്രോകാരിയോട്ടുകളുടേയും യൂക്കാരിയോട്ടുകളുടേയും താരതമ്യം പ്രോകാരിയോട്ടുകൾ യൂക്കാരിയോട്ടുകൾ സാധാരണയായി കാണപ്പെടുന്ന ജീവികൾ ബാക്ടീരിയ , ആർക്കിയ പ്രോട്ടിസ്റ്റകൾ , ഫംഗസുകൾ , സസ്യങ്ങൾ , ജന്തുക്കൾ സാധാരണ വലിപ്പം ~ 1–5 µm ~ 10–100 µm മർമ്മത്തിന്റെ സവിശേഷത nucleoid region ; നിയതമായ ന്യൂക്ലിയസ് ഇല്ല ഇരട്ട സ്തരമുള്ള മർമ്മാവരണമുള്ള നിയതമായ മർമ്മം ഡി.എൻ‍.
എ പൊതുവെ വൃത്താകൃതി രേഖാകൃതിയിലുള്ള ക്രോമസോമുകളും അവയിൽ ഹിസ്റ്റോൺ മാംസ്യങ്ങളും RNA/മാംസ്യസംശ്ലേഷണം കോശദ്രവ്യത്തിൽകാണപ്പെടുന്നു [മർമ്മത്തിൽ ആർ.എൻ.എ ഉണ്ടാകുന്ന ട്രാൻസ്ക്രിപ്ഷൻ പ്രക്രിയ കോശദ്രവ്യത്തിൽ ആർ.എൻ.എ ഉണ്ടാകുന്ന ട്രാൻസ്ക്രിപ്ഷൻ പ്രക്രിയ റൈബോസോമുകൾ 50S ഉം 30S 60S ഉം 40S കോശദ്രവ്യ ഘടന വളരെക്കുറച്ച് ഘടനകൾ ഘടനാപരമാ സങ്കീർണ്ണതയുള്ള ആന്തരസ്തരജാലങ്ങളും സൈറ്റോസ്കെലിട്ടണും കോശചലനം ഫ്ലാജെല്ലിൻ കൊണ്ടുനിർമ്മിച്ച ഫ്ളജെല്ലം മൈക്രോട്യൂബ്യൂളുകളുള്ള ഫ്ലജെല്ലവും സീലിയവും; ആക്ടിൻ അടങ്ങിയ ലാമെല്ലിപോഡിയയും (lamellipodia)ഫിലോപോഡിയായും (filopodia).
മൈറ്റോകോൺഡ്രിയ ഇല്ല ഒന്നുമുതൽ അനേകായിരം (ചിലപ്പോൾ കാണില്ല) ഹരിതകണങ്ങൾ ഇല്ല പായലുകളിലും സസ്യങ്ങളിലും സംഘാടനം ഏകകോശം ഏകകോശമോ, കോളനികളോ, പ്രത്യേകം രൂപപ്പെട്ട ബഹുകോശങ്ങളോ‌.
കോശവിഭജനം ദ്വിവിഭജനം (Binary fission)(ലഘുവിഭജനം) ക്രമഭംഗം (Mitosis), ദ്വിവിഭജനം, മുകുളനം ഊനഭംഗം ക്രോമസോമുകൾ ഒറ്റ ക്രോമസോം ഒന്നിൽക്കൂടുതൽ ക്രോമസോമുകൾ സ്തരങ്ങൾ ഇല്ല സ്തരങ്ങൾ കൊണ്ട് പൊതിഞ്ഞ കോശാംഗങ്ങൾ ഉണ്ട്.
പ്രോകാരിയോട്ടിക് കോശം Diagram of a typical prokaryotic cell
കോശമർമ്മത്തിന്റെയും മറ്റു പല യൂക്കാരിയോട്ടിക് കോശാംഗങ്ങളുടെയും സാന്നിദ്ധ്യമില്ലാത്ത പ്രോകാരിയോട്ടിക് കോശം യൂക്കാരിയോട്ടിക് കോശത്തേക്കാൾ ലളിതഘടനയുള്ളതും വലിപ്പം കുറഞ്ഞതുമാണ്.
ഒരു പ്രോകാരിയോട്ടിക് കോശത്തിന് മൂന്ന് ഘടനാമേഖലകളാണുള്ളത്.
എല്ലാ പ്രോകാരിയോട്ടുകളിലുമില്ലെങ്കിലും കോശോപരിതലത്തിൽ നിന്നും ഫ്ലജെല്ലയോ പിലിയോ പുറത്തേയ്ക്ക് നിൽക്കുന്നു.
കോശങ്ങൾ തമ്മിലുള്ള ആശയവിനിമയത്തിനും പദാർത്ഥവിനിമയത്തിനും ഇവ സഹായിക്കുന്നു.
കോശത്തിന് ചുറ്റും കോശസ്തരവും കോശഭിത്തിയുമടങ്ങിയ കോശാവരണമുണ്ട്.
ചില ബാക്ടീരിയകളിൽ കോശസ്തരത്തിനും കോശഭിത്തിയ്ക്കും പുറമേ ബാക്ടീരിയൽ ക്യാപ്സ്യൂൾ എന്നഠിയപ്പെടുന്ന ആവരണം കൂടി ഉണ്ടായിരിയ്ക്കും.
കോശാവരണം കോശത്തിന് കാഠിന്യം നൽകുകയും ഒരു സംരക്ഷക അരിപ്പയായി പുറത്തെ ചുറ്റുപാടിൽ നിന്നും അതിനെ വേർതിരിച്ച് നിർത്തുകയും ചെയ്യുന്നു.
ഏകദേശം എല്ലാ പ്രോകാരിയോട്ടുകൾക്കും കോശഭിത്തിയുണ്ട് എങ്കിലും മൈകോപ്ലാസ്മ (ബാക്ടീരിയ) തെർമോപ്ലാസ്മ (ആർക്കിയ) എന്നിവയിൽ കോശഭിത്തിയുടെ സാന്നിദ്ധ്യമില്ല.
ബാക്ടീരിയകളിൽ പെപ്റ്റിഡോഗ്ലൈക്കൻ എന്ന രാസപദാർത്ഥം കൊണ്ടുള്ള കോശഭിത്തിയുണ്ട് .
ബാഹ്യബലങ്ങളിൽ നിന്ന് സംരക്ഷണം നൽകുന്ന ഭാഗമായി ഇത് പ്രവർത്തിക്കുന്നു.
കോശവികാസത്തിൽ നിന്നും സൈറ്റോളിസിസ് എന്ന കോശനശീകരണത്തിൽ നിന്നും ഇവ സംരക്ഷണം നൽകുന്നു.
സസ്യകോശങ്ങൾ, ഫംഗസുകൾ തുടങ്ങിയ ചില യൂക്കാരിയോട്ടിക് കോശങ്ങൾക്കും കോശഭിത്തി ഉണ്ട്.
കോശത്തിനകത്ത് ജനിതക വസ്തുക്കളും റൈബോസോമുകളും മറ്റ് ഘടകങ്ങളും അടങ്ങിയിരിയ്ക്കുന്ന കോശദ്രവ്യമേഖലയാണ് ഉള്ളത്.
ക്രോമസോമിന് സാധാരണയായി വൃത്താകാരമാണ്.
മർമ്മം ഇല്ല എങ്കിലും ജനിതക വസ്തുക്കൾ ന്യൂക്ലിയോയ്ഡിൽ സാന്ദ്രമായി നില കൊള്ളുന്നു.
പ്രോകാരിയോട്ടുകളിൽ സാധാരണയായി വൃത്താകാരത്തിൽ കാണപ്പെടുന്ന, ക്രോമസോമിന്റെ ഭാഗമല്ലാത്ത ചില ജനിതക വസ്തുക്കൾ കാണപ്പെടുന്നു.
അവ പ്ലാസ്മിഡുകൾ എന്ന് അറിയപ്പെടുന്നു.
പ്ലാസ്മിഡുകൾ ആന്റിബയോട്ടിക് പ്രതിരോധം മുതലായ വിശേഷധർമ്മങ്ങൾ സാധ്യമാക്കുന്നു.
പ്രോകാരിയോട്ടുകളുടെ വിഭജനം
ബാക്ടീരിയയും ആർക്കിയയും ആണ് പ്രോകാരിയോട്ടുകളിലുൾപ്പെടുന്നവ.
അവയ്ക്ക് ഏകദേശം സമാനമായ ഘടനയാണ് ഉള്ളത്.
പ്രോകാരിയോട്ടിക് കോശത്തിന്റെ മർമ്മദ്രവ്യം കോശദ്രവ്യമായി നേരിട്ട് ബന്ധപ്പെട്ടിരിയ്ക്കുന്ന ഒരൊറ്റ ക്രോമസോമിനാൽ നിലകൊള്ളുന്നു.
ഇവിടെ കോശദ്രവ്യത്തിലെ നിർവചിക്കപ്പെട്ടിട്ടില്ലാത്ത മർമ്മമേഖല ന്യൂക്ലിയോയ്ഡ് എന്ന് അറിയപ്പെടുന്നു.
പ്രോകാരിയോട്ടുകളെ ബാക്ടീരിയ, ആർക്കിയ എന്നിങ്ങനെ തരംതിരിച്ച് വർഗീകരിച്ചത് കാൾവൗസ് എന്ന ശാസ്ത്രജ്ഞനാണ്.
യൂക്കാരിയോട്ടിക് കോശം ജന്തുകോശം( യൂക്കാരിയോട്ടിക്ക് ), കോശാന്തരഭാഗങ്ങളോടുകൂടി.
കോശഘടന പ്ലാസ്മാസ്തരം
യൂക്കാരിയോട്ടിക് കോശം പ്ലാസ്മാസ്തരം അഥവാ കോശസ്തരത്താൽ ആവരണം ചെയ്യപ്പെട്ടിരിയ്ക്കുന്നു.
ലിപ്പിഡുകളുടെ ഇരട്ട അടുക്ക്, ഹൈഡ്രോഫിലിക് ഫോസ്ഫറസ് തന്മാത്രകൾ എന്നിവയാൽ  നിർമ്മിതമായ കോശസ്തരം കോശത്തിനെ അതിന്റെ പരിസ്ഥിതിയിൽ നിന്നും വേർതിരിച്ച് നിർത്തി സംരക്ഷിയ്ക്കുന്നു.
ആയതിനാൽ ഈ അടുക്കുകൾ ഫോസ്ഫോ-ലിപിഡ് ഇരട്ട അടുക്കുകൾ എന്ന് അറിയപ്പെടുന്നു.
വിവിധ തന്മാത്രകളുടെ കോശത്തിന്റെ അകത്തേയ്ക്കും പുറത്തേയ്ക്കുമുള്ള സഞ്ചാരത്തിനായി ഈ ഇരട്ടപാളികളിൽ പമ്പുകളും ചാനലുകളുമെല്ലാമായി പ്രവർത്തിയ്ക്കുന്ന അനേകം പ്രോട്ടീൻ തന്മാത്രകൾ അടങ്ങിയിരിയ്ക്കുന്നു.
ഒരു തന്മാത്രയേയോ അയോണിനേയോ ഒരു പരിധി വരെ കടത്തി വിടാനും അല്ലെങ്കിൽ കടത്തി വിടാതിരിയ്ക്കാനും കഴിവുള്ളതിനാൽ കോശസ്തരം സെമി പെർമിയബിൾ ആണ്.
ഹോർമോണുകൾ പോലെയുള്ള പുറത്തു നിന്നുമുള്ള സുചനകൾ തിരിച്ചറിയാനുതകുന്ന റിസെപ്റ്റർ പ്രോട്ടീനുകളും കോശസ്തരത്തിൽ അടങ്ങിയിരിയ്ക്കുന്നു.
കോശദ്രവ്യം
കോശത്തിനുള്ളിൽ പ്ലാസ്മാസ്തരത്തിനകത്ത് കാണപ്പെടുന്ന, മർമ്മം ഒഴികെയുള്ള ഭാഗമാണ് കോശദ്രവ്യം.
ഇതിൽ സ്തരങ്ങളാൽ ആവരണം ചെയ്തിരിക്കുന്ന മുഖ്യഘടനകളാണ് കോശാംഗങ്ങൾ.
കോശത്തിനകത്തെ  രാസപ്രവർത്തനങ്ങൾ നടക്കുന്ന ദ്രവമാധ്യമമായും കോശാംഗങ്ങളെ ഉൾക്കൊള്ളുന്ന ഭാഗമായും കോശദ്രവ്യം പ്രവർത്തിക്കുന്നു.
കോശദ്രവ്യത്തിൽ മൈക്രോട്യൂബ്യൂളുകൾ പോലുള്ള തന്തുരൂപത്തിലുള്ള ഘടനകളുമുണ്ട്.
കോശത്തിന്റെ ഊർജ്ജനിർമ്മാണപ്രക്രിയയിലെ ഗ്ലൈക്കോളിസിസ് നടക്കുന്നത് കോശദ്രവ്യത്തിൽ വച്ചാണ്.
ഈ പ്രക്രിയയിൽ ഗ്ലൂക്കോസ് തൻമാത്ര പൈറൂവിക് അമ്ലങ്ങളായി മാറുന്നതിനൊപ്പം എ.ടി.പി തൻമാത്രകൾ രൂപപ്പെടുന്നു.
അയോണുകൾ, മാംസ്യങ്ങൾ, എന്നിങ്ങനെ എല്ലാ പദാർത്ഥങ്ങളുമുൾക്കൊള്ളുന്ന ദ്രവ്യഭാഗമാണിത്.
കോശദ്രവ്യവും മർമ്മവും ഉൾപ്പെട്ട ഭാഗമാണ് പ്രോട്ടോപ്ലാസം എന്നറിയപ്പെടുന്നത്.
കോശദ്രവ്യത്തിനകത്തെ മുഖ്യഘടനകളാണിവ.
റൈബോസോം , മൈറ്റോകോൺട്രിയ , എൻഡോപ്ലാസ്മിക് റെട്ടിക്കുലം , ജൈവകണങ്ങൾ (പ്ലാസ്റ്റിഡ്), ലൈസോസോം , ഗോൾഗി വസ്തുക്കൾ , ഫേനങ്ങൾ , എന്നിങ്ങനെ കോശാംഗങ്ങൾ വിവിധതരത്തിലുണ്ട്.
മാംസ്യനിർമ്മാണത്തിനു സഹായിക്കുന്ന കോശാംഗങ്ങളാണിവ.
മർമ്മത്തിൽ നിന്ന് കോശദ്രവ്യത്തിലൂടെയെത്തുന്ന മെസഞ്ചർ ആർ.എൻ.എ റൈബോസോമിന്റെ സബ്യൂണിറ്റുമായി ചേരുന്നു.
തുടർന്ന് സവിശേഷ അമിനോ അമ്ലങ്ങളുമായി എത്തുന്ന ട്രാൻസ്ഫർ ആർ.എൻ.എ റൈബോസോമിലെത്തുന്നു.
നിയതമായ കോഡുകൾ (കോഡോണുകൾ) ഈ പ്രവർത്തനങ്ങൾക്ക് സഹായിക്കുന്നു.
എത്തിച്ചേരുന്ന അമിനോഅമ്ലങ്ങൾക്കിടയിൽ പെപ്റ്റൈഡ് ബോണ്ടുകൾ രൂപപ്പെട്ട് അവ മാംസ്യതൻമാത്രകളായി മാറുന്നു.
ഇങ്ങനെ രൂപപ്പെടുന്ന മാംസ്യതൻമാത്രകൾക്ക് ഉദാഹരണങ്ങളാണ് ചിലയിനം ഹോർമോണുകൾ , എൻസൈമുകൾ എന്നിവ.
സ്വതന്ത്രമായി ഒഴുകിനടക്കുന്ന അവസ്ഥയിലോ അല്ലെങ്കിൽ ഏതെങ്കിലും സ്തരവുമായി ബന്ധിതമായ അവസ്ഥയിലോ റൈബോസോമുകൾ കാണപ്പെടുന്നു.
മൈറ്റോകോൺഡ്രിയ
കോശത്തിലെ ഊർജ്ജനിർമ്മാണപ്രക്രിയ നടക്കുന്ന ഭാഗമാണിത്.
ഇവയുടെ ബാഹ്യഭാഗത്തും ആന്തരഭാഗത്തും ഉള്ള ഇരുസ്തരങ്ങൾക്കുള്ളിലായി മാട്രിക്സ് എന്ന ഭാഗമുണ്ട്.
കോശത്തിനാവശ്യമായ ഊർജ്ജനിർമ്മാണപ്രക്രിയയിൽ കോശശ്വസനം അഥവാ ക്രെബ്സ് പരിവ‍ൃത്തി നടക്കുന്ന ഭാഗമാണിത്.
ഈ പ്രക്രിയയിൽ പൈറൂവിക് അമ്ലങ്ങൾ വിഘടിച്ച് കാർബൺ ഡൈഓക്സൈഡും ജലവും എ.ടി.പി തൻമാത്രയിലെ ഊർജ്ജവുമായി മാറുന്നു.
എൻഡോപ്ലാസ്മിക് റെട്ടിക്കുലം
അന്തർദ്രവ്യജാലിക എന്നും ഇവ അറിയപ്പെടുന്നു.
കോശത്തിനകത്തേയ്ക്കും പുറത്തേയ്ക്കും പദാർത്ഥസംവഹനം നടത്തുന്ന പാതകളാണിവ.
മർമ്മസ്തരത്തിൽ നിന്നും ആരംഭിച്ച്  കോശസ്തരത്തിൽ അവസാനിക്കുന്ന സഞ്ചാരപാതകളായി ഇവ വർത്തിക്കുന്നു.